Check Point hankki IoT-osaamista yrityskaupalla

*Tietoturvayhtiö hankki uraauurtavaa IoT-tietoturvateknologiaa, joka suojaa laitteet edistyneimmiltäkin kyberhyökkäyksiltä.*

**ESPOO — 19.9.2019** – Tietoturvayhtiö Check Point® Software Technologies pystyy ensimmäisenä globaalina yritysten tietoturvaratkaisujen toimittajana tarjoamaan yhtenäisen tietoturvaratkaisun, joka karkaisee ja suojaa myös IoT-laitteiden laiteohjelmistot edistyneimmiltäkin hyökkäyksiltä. Check Point on ostanut Tel Avivissa toimivan startup-yrityksen, Symplifyn, joka on kehittänyt tarvittavan teknologian. Uusi tekniikka integroidaan Check Pointin Infinity-arkkitehtuuriin.

IoT-laitteiden luontaiset turvallisuusheikkoudet ja laitteiden yleistyminen kuluttaja-, yritys-, teollisuus- ja terveydenhuoltokäytössä ovat luoneet tietoturvan sokean pisteen, jota kyberrikolliset hyödyntävät monin eri tavoin. Valvontakameroihin voidaan tehdä tietomurtoja, lääkinnällisten laitteiden toimintaa pystytään manipuloimaan ja kriittisen infrastruktuurin tuotantolaitosten toimintaa voidaan häiritä aiheuttaen suurta tuhoa.

Uuden teknologian avulla on nyt mahdollista suojata olemassa oleva valvontakamera, älytelevisio, hissin ohjauslaite tai lääkinnällinen laite, kuten infuusiopumppu, nopeasti myös edistyneiltä nollapäivähyökkäyksiltä.

”Julkistuksemme kuvastaa jatkuvaa pyrkimystämme tarjota paras mahdollinen tietoturva kaikilla digitaalisilla alustoilla. Uusimmat kyberhyökkäykset hyödyntävät myös uusia, kehittyviä alustoja, kuten IoT-laitteita, jotka näin ollen tarvitsevat entistä paremman kybersuojauksen. Liittämällä Cymplifyn osaksi Infinity-arkkitehtuuriamme vahvistamme kykyämme vähentää asiakkaidemme altistusta IoT:n tietoturvariskeille. Torjumme IoT-laitteita uhkaavat haittaohjelmat ja haavoittuvuuksien hyväksikäytön häiritsemättä kriittisiä toimintoja”, sanoi **Dorit Dor**, Check Pointin VP Products.

**Lisätietoja:**

Rami Rauanmaa, Head of Security Engineering, Finland and Baltics, Check Point Software Technologies, ramira@checkpoint.com

Maija Rauha, viestintäkonsultti, OSG Viestintä, maija.rauha@osg.fi, p. 0400 630 065

**Seuraa Check Pointia:**

Twitter: <http://www.twitter.com/checkpointsw>

Facebook: <https://www.facebook.com/checkpointsoftware>

Blog: <http://blog.checkpoint.com>

YouTube: <http://www.youtube.com/user/CPGlobal>

LinkedIn: https://www.linkedin.com/company/check-point-software-technologies

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden hyökkäysten kiinnijäämisprosentilla. Check Pointin monitasoinen tietoturva-arkkitehtuuri, ”Infinity” Total Protection sisältää 5. sukupolven (Gen V) edistyneen uhkientorjunnan, joka suojaa yrityksen pilvi-, verkko- ja mobiililaitteissa sijaitsevan tiedon. Check Point tarjoaa myös alan kattavimman ja intuitiivisimman yhden kontrollipisteen ohjausjärjestelmän. Check Point huolehtii yli 100 000 ison ja pienen yrityksen ja yhteisön tietoturvasta.

**Cymplify**

Tel Avivissa Israelissa toimiva Cymplify kehitti IoT-tietoturvasovelluksen yhdistämällä kehittämänsä huipputason laiteohjelmistojen analysointimoottorin ja tietoturvan karkaisumoduulin. Cymplify tarjoaa erittäin yksityiskohtaisia tietoturvaraportteja, joiden perusteella laitteella toimiva ohjelmisto optimoi laitteen suojauksen ja räätälöi kullekin laitteelle sulautetun tietoturvaohjelman, joka suojaa sitä sekä tunnetuilta haitoilta että nollapäivähyökkäyksiltä.